Checkpoint Charlie a Berlin - Advisor.Travel
Dmitry Morgunov, Ben Mills és 190.877 több ember volt itt
A Checkpoint Charlie a leghíresebb katonai ellenőrzőpont volt a Vasfüggöny berlini szakaszán. A Berlin szovjet szektorába eső Mitte, és az amerikai szektorba eső Kreuzberg kerületeket összekötő Friedrichstraße és az azt metsző, a szektorhatáron futó Zimmerstraße kereszteződésétől pár méterre délre, az amerikai szektor területén állt szolgálatban 1945 és 1990 között.
Elhelyezkedése, környezete
A szovjet és az amerikai szektorok később országhatárrá (sőt világrendszerek határává) alakult határvonala (átszelve a Friedrichstraßét) ezen a szakaszon a kelet-nyugati irányú Zimmerstraße déli oldalán álló házak homlokzata és a járda találkozásánál húzódott, ami érdekes helyzeteket teremtett. Például a Checkpoint Charlie tőszomszédságában, a keresztezés sarkán mindmáig álló, ismert Café Adler sarokház-épülete pontosan a határvonalra esett, így ha a kávéház Zimmerstraßéra néző ablakain valaki kihajolt, akkor gyakorlatilag "behajolt" az NDK-ba.
A Checkpoint Charlie ettől a határvonaltól délre, az amerikai szektor területén, a Friedrichstraße közepén került kialakításra, homokzsákokkal megerősített, szabványos, fehér színű fabódé formájában, "Allied Checkpoint Charlie" felirattal. A későbbiek során ezt a fabódét egy nagyobb, laposabb, szögletesebb könnyűszerkezetes építmény váltotta fel. Az építmény körül a jármű- és gyalogosforgalom mindvégig szabadon zajlott.
A második világháború utáni, de még a fal felhúzása előtti időben a Friedrichstraße/Zimmerstraße átkelő átlagos átkelőpontnak számított, ahol bárki átmehetett. A Checkpoint Charlie-t képező fabódéban ülő szövetséges katonai rendészek kizárólag a szektorok között átmenő katonai forgalmat ellenőrizték és regisztrálták (de azt kötelezően), a civileknek eseti tanácsadást, útba igazítást nyújtottak, de nem ellenőrizték őket.
Szektorhatár-jelzések
A határvonal rövid szakaszon (a járdán és az úttesten) történt felfestésén kívül, több nyelvű táblák is figyelmeztették az erre járókat a szektorok átlépésére. A szovjet és a nyugati megszálló erők közötti elhidegülést az is jól illusztrálta, hogy a nyugati, illetve az NDK részről kihelyezett táblák feliratozása és fogalmazása erősen eltért egymástól.
A nyugati oldalon a határvonaltól alig arasznyi távolságban, ugyanúgy, ahogy az amerikai és a szovjet szektor határain másutt is, itt is állt a szabvány szektorátlépés jelzőtábla. (Az itteni példány a Checkpoint Charlie-val együtt szintén nagy ismertségre tett szert.) A kb. 170×200 cm méretű táblát két, egymástól kb. 2 méterre álló, mintegy 4 méter magas pózna tartotta, felső végük a tábla tetejéhez illeszkedett, így az általuk képezett "kapu" alatt is kényelmesen át lehetett sétálni, a felirat pedig távolabbról és járművekről is jól olvasható volt. A fehér táblának mindkét oldalán fekete festékkel írt ("U.S. ARMY" aláírású) szöveg állt.
Az amerikai szektor felé néző (tehát a szektorból kifelé utazóknak szóló) oldal sorrendben angol, orosz, francia és német nyelvű felirata : YOU ARE LEAVING THE AMERICAN SECTOR
"Ön elhagyja az amerikai szektort."
Az amerikai szektorba belépő utazók a tábla túloldalán pedig a következő (a médiában kevesebbet szereplő) hasonlóan 4 nyelvű feliratot olvashatták: YOU ARE ENTERING THE AMERICAN SECTOR
ВЫ ВЕЗЖАЕТЕ В АМЕРИКАНСКИЙ СЕКТОР
НОСИТЬ ОРУЖИЕ ЗАПРЕШЕНО В НЕСЛУЖЕБНОЕ ВРЕМЯ
ПОВИНУИТЕСЬ ДОРОЖНЫМ ПРАВИЛАМ
VOUS ENTREZ DANS LE SECTEUR AMÉRICAIN
OBÉISSEZ AUX REGLES DE CIRCULATION
"Ön belép az amerikai szektorba.
Szolgálaton kívüli fegyverviselés tilos.
Tartsa be a közlekedési szabályokat."
(A német felirat a fegyverekre és a közlekedésre vonatkozó utasítást nem tartalmazta.)
A Keleti oldalon, a Zimmerstraße északi járdáján (ugyanúgy, mint a szovjet szektor határátlépési pontjain mindenütt) a nyugatiéhoz hasonló formátumú, de alacsonyabb, fehér tábla állt. A keleti szabványú tábla két oldalán az NDK felségjelzése (zászlójának rajza) és kizárólag német nyelvű szöveg szerepelt:
A szovjet szektort elhagyók számára:
DES DEMOKRATISCHEN SEKTORS VON GROSS-BERLIN
IN X m ENTFERNUNG
"Nagy-Berlin demokratikus szektorának vége"
"[innen] X méter távolságban"
a nyugatról a szovjet szektorba belépők számára:
"Nagy-Berlin demokratikus szektorának kezdete"
Az ellenőrzőpontot eredetileg az amerikaiak alakították ki 1945-ben. Nevét az amerikaiak által használt ICAO ábécé harmadik betűje (Charlie) után kapta. (A Checkpoint Alpha az NDK és az NSZK határán álló marienborni átkelő, míg a Checkpoint Bravo az A10-es autópálya Dreilindennél levő nyugat-berlini átkelőhelye volt. Checkpoint Delta-ként pedig a Heinrich-Heine-Straße/Prinzenstraße átkelőhelyet nevezték) A határátkelő kifejezést helyettesítő Checkpoint („Ellenőrzőpont”) kifejezés használatával az amerikai politika azt fejezte ki, hogy a berlini belnémet határt nem ismeri el törvényes államhatárként. 1972 után csak a berlini határon maradt fenn a Checkpoint kifejezés.
A német újraegyesítést követően az NDK Zimmerstraße átkelőhelyet elbontották, a hatalmas (négy háztömbnyi) üres területen helyreállították az eredeti utcaszerkezetet, a telkeket pedig modern épületekkel beépítették. 1990. június 22-én az állomás friedrichstraßei nagy őrházát is lebontották és elszállították.
A Checkpoint Charlie múzeum honlapja
A Checkpoint Charlie a Google Earth honlapján
2012. october 5.
2011. july 15.
Friedrichstraße 46, 10969 Berlin, Németország
kiindulási $102
kiindulási $147
kiindulási $83
Topography of Terror egy turisztikai attrakció Berlin, Németország
Deutscher Dom egy turisztikai attrakció Berlin, Németország
Martin-Gropius-Bau egy turisztikai attrakció Berlin, Németország
Gendarmenmarkt egy turisztikai attrakció Berlin, Németország
Konzerthaus Berlin egy turisztikai attrakció Berlin, Németország
Schiller Monument (Berlin) egy turisztikai attrakció Berlin,
Jewish Museum, Berlin egy turisztikai attrakció Graigue, Írország
A Führerbunker (magyarul a Vezér bunkere, Vezérbunker) egy föld ala
Korean Bell of Friendship egy turisztikai attrakció San Pedro,
Chelsea Market egy turisztikai attrakció New York, Egyesült Államok
A Casa Batlló Antoni Gaudí azon épületei közé tartozik, amelyek a Vil
The Breakers (hotel) egy turisztikai attrakció Palm Beach, Egyesült Á
A stockholmi városháza (svédül: Stockholms stadshus) a svéd fővá